A 2017-es női sakkvilágbajnokságon a Z3.5 zónaversenyről szerzett kvalifikációt a kieséses rendszerű versenyen való indulásra. A kieséses rendszerű versenyen az első fordulóban az amerikai Sabina Foisort győzte le 1½–½ arányban, a másodikban az exvilágbajnok Anna Usenyina ellen többszörös rájátszás után nyert 5–4-re, a harmadikban az indiai Padmini Rout ellen 3½–2½ arányban, a negyeddöntőben az első kiemelt kínai Csü Ven-csün ellen 1½–½, az elődöntőben az indiai Drónavalli Hárika ellen 5–4 arányban győzött, majd a döntőben 3½–2½ arányban legyőzte az ukrán Anna Muzicsukot is, ezzel megszerezte a világbajnoki címet.